Publication: Magyar Közlöny
Issue: MK-2000-19 (Year: 2000, Number: 19)
Era: 1990-2004
Section: szóló 43/1999. (III. 3.) Korm. rendelet (a továbbiakban: R.)
Paragraph Index: 8

2. § Az R. 4. §-ának (2) bekezdése helyébe a következő rendelkezés lép: „(2) A szolgáltató az általa nyújtott, a finanszírozás alapjául szolgáló egészségügyi szolgáltatásokról — a fekvőbeteg-szakellátás kivételével — kísérőjegyzékkel, számítógépes adathordozón, e rendelet szerint adatot szolgáltat (a továbbiakban: jelentés) a megyei (fővárosi) pénztárak, valamint a Vasutas Társadalombiztosítási Igazgatóság (a továbbiakban együtt: Pénztárak) részére. A fekvőbetegszakellátás során nyújtott ellátásokról a jelentést az Egészségügyi Minisztérium Gyógyító Ellátás Információs Központja (a továbbiakban: GYÓGYINFOK) részére kell megküldeni. A jelentések megküldésének határideje a tárgyhónapot követő hónap 5., illetve 10. napja. A szolgáltató a teljesítmények elszámolásához e rendelet mellékleteiben előírt adatokat közli.”

Source: https://magyarkozlony.hu/hivatalos-lapok/f7eec6f3771a3eac25b8a5a7ff61a522c1368f5a/dokumentumok/ed168bb1332a1da1fa73323fd4676635d9e1146d/letoltes